
ՈՐՈՇՈՒՄ
	15 ապրիլի 2022 թվականի
	թիվ 89
	քաղ. Մոսկվա



«Գյուղատնտեսական եւ անտառատնտեսական տրակտորների եւ դրանց կցանքների անվտանգության մասին» Մաքսային միության տեխնիկական կանոնակարգում (ՄՄ ՏԿ 031/2012) փոփոխություններ կատարելու մասին

Եվրասիական տնտեսական միության անդամ պետություններում գյուղատնտեսական եւ անտառատնտեսական տրակտորների անխափան արտադրության ապահովման եւ Եվրասիական տնտեսական հանձնաժողովի խորհրդի 2022 թվականի մարտի 17-ի թիվ 12 կարգադրությամբ հաստատված՝ Եվրասիական տնտեսական միության անդամ պետությունների տնտեսությունների կայունության բարձրացմանը (ներառյալ՝ մակրոտնտեսական կայունության ապահովումը) ուղղված միջոցառումների ցանկի 2.10 կետի իրականացման նպատակով եւ «Եվրասիական տնտեսական միության մասին» 2014 թվականի մայիսի 29-ի պայմանագրի 52-րդ հոդվածին ու Եվրասիական տնտեսական բարձրագույն խորհրդի 2014 թվականի դեկտեմբերի 23-ի թիվ 98 որոշմամբ հաստատված՝ Եվրասիական տնտեսական հանձնաժողովի աշխատանքի կանոնակարգի թիվ 1 հավելվածի 29-րդ կետին համապատասխան՝ Եվրասիական տնտեսական հանձնաժողովի խորհուրդը որոշեց.
1.	«Գյուղատնտեսական եւ անտառատնտեսական տրակտորների եւ դրանց կցանքների անվտանգության մասին» Մաքսային միության տեխնիկական կանոնակարգում (ՄՄ ՏԿ 031/2012) կատարել փոփոխություններ՝ համաձայն հավելվածի։
2.	Մինչեւ 2023 թվականի մայիսի 31-ը ներառյալ թույլատրվում է Եվրասիական տնտեսական միության մաքսային տարածքում այն գյուղատնտեսական եւ անտառատնտեսական տրակտորների եւ դրանց շարժիչների շրջանառության մեջ բաց թողումն ու իրացումը, որոնք արտադրվում են Եվրասիական տնտեսական միության անդամ պետությունների տարածքներում՝ տեխնիկական կանոնակարգի 51 հավելվածով սահմանված պահանջներին համապատասխան։
3.	Սույն որոշման 2-րդ կետում նշված համապատասխանության գնահատումը կարող է իրականացվել տեխնիկական կանոնակարգի պահանջներին համապատասխանության գործող սերտիֆիկատների եւ տեխնիկական կանոնակարգի 51 հավելվածով սահմանված պահանջներին շարժիչի համապատասխանության սերտիֆիկատների հիման վրա։
Սույն որոշման 2-րդ կետում նշված արտադրանքի մասով համապատասխանության սերտիֆիկատի 12-րդ դաշտում լրացուցիչ կատարվում է հետեւյալ գրառումը.
«Արտադրանքն արտադրվել է ՄՄ ՏԿ 031/2012 51 հավելվածով սահմանված պահանջներին համապատասխան, էկոլոգիական դասը (նշվում է տրակտորի կամ շարժիչի էկոլոգիական դասի արժեքը)»։
Համապատասխանության սերտիֆիկատների գործողության ժամկետը՝ մինչեւ 2023 թվականի հունվարի 31-ը ներառյալ։
4.	Սույն որոշման 3-ին կետում նշված համապատասխանության սերտիֆիկատների գործողության ժամանակահատվածում շրջանառության մեջ բաց թողնված արտադրանքի շրջանառությունը թույլատրվում է դրա պիտանիության (ծառայության) ժամկետի ընթացքում։
5.	Սույն որոշումն ուժի մեջ է մտնում դրա պաշտոնական հրապարակման օրվանից 10 օրացուցային օրը լրանալուց հետո։

Եվրասիական տնտեսական հանձնաժողովի խորհրդի անդամներ՝
	Հայաստանի Հանրապետությունից՝
	Բելառուսի Հանրապետությունից՝
	Ղազախստանի Հանրապետությունից՝
	Ղրղզստանի Հանրապետությունից՝
	Ռուսաստանի Դաշնությունից՝

	
	
	
	
	

	Մ. Գրիգորյան

	Բ. Սուլթանով

ՀԱՎԵԼՎԱԾ 
Եվրասիական տնտեսական հանձնաժողովի խորհրդի 2022 թվականի ապրիլի 15-ի 
թիվ 89 որոշման

ՓՈՓՈԽՈՒԹՅՈՒՆՆԵՐ
«Գյուղատնտեսական եւ անտառատնտեսական տրակտորների եւ դրանց կցանքների անվտանգության մասին» Մաքսային միության տեխնիկական կանոնակարգում (ՄՄ ՏԿ 031/2012) կատարվող

1.	Թիվ 5 հավելվածի 14-րդ կետի տեքստում «2022 թվականի սեպտեմբերի 1-ը» բառերը փոխարինել «2023 թվականի սեպտեմբերի 1-ը» բառերով։
2.	Լրացնել հետեւյալ բովանդակությամբ հավելված 51.

«ՀԱՎԵԼՎԱԾ 51
«Գյուղատնտեսական եւ անտառատնտեսական տրակտորների եւ դրանց կցանքների անվտանգության մասին» Մաքսային միության տեխնիկական կանոնակարգում (ՄՄ ՏԿ 031/2012) կատարվող

ԱՆՎՏԱՆԳՈՒԹՅԱՆ ՊԱՀԱՆՋՆԵՐ
«Գյուղատնտեսական եւ անտառատնտեսական տրակտորների եւ դրանց կցանքների անվտանգության մասին» Մաքսային միության տեխնիկական կանոնակարգին (ՄՄ ՏԿ 031/2012) համապատասխան՝ տրակտորներին եւ կցանքներին ներկայացվող

Մինչեւ 2023 թվականի հունվարի 31-ը ներառյալ Եվրասիական տնտեսական միության անդամ պետությունների տարածքներում արտադրվող շարժիչների, ինչպես նաեւ տրակտորների՝ դրանց վրա տեղադրված շարժիչներով, բանած գազերում պարունակվող վնասակար նյութերի արտանետումները չպետք է գերազանցեն այն արժեքները, որոնք ներկայացված են՝
ԳՕՍՏ 17.2.2.02-98-ում, ԳՕՍՏ 17.2.2.05-97-ում՝ 0-րդ էկոլոգիական դասի համար. 
ՄԱԿ-ի թիվ 96 (00) կանոններում, ԳՕՍՏ 17.2.2.02-98-ում՝ 1-ին էկոլոգիական դասի համար.
ՄԱԿ-ի թիվ 96 (00) կանոններում (5.2.1 կետ)՝ D, El, F, G հզորության ընդգրկույթներով շարժիչների համար՝ 2-րդ էկոլոգիական դասի համար։
Շարժիչների բանած գազերում պարունակվող վնասակար նյութերի արտանետումների հսկողության մեթոդները՝
0-րդ էկոլոգիական դասի համար՝ ԳՕՍՏ 17.2.2.02-98-ով, ԳՕՍՏ 17.2.2.05-97-ով.
1-ին էկոլոգիական դասի համար՝ ԳՕՍՏ 17.2.2.02-98-ով, ՄԱԿ-ի թիվ 96 (00) կանոններով.
2-րդ էկոլոգիական դասի համար՝ ՄԱԿ-ի թիվ 96 (02) կանոններով։»։

